Document ID: 31979R2916

ΚΑΝΟΝΙΣΜΟΣ (ΕΟΚ) αριθ.2916/79 ΤΟΥ ΣΥΜΒΟΥΛΙΟΥ της 20ής Δεκεμβρίου 1979 περί τροποποιήσεως του κανονισμού (ΕΟΚ) αριθ. 805/68 "περί κοινής οργανώσεως αγοράς στον τομέα του βοείου κρέατος"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι, για τα κατεψυγμένα βόεια κρέατα που υπάγονται στη διάκριση 02.01 Α II β) του Κοινού Δασμολογίου, η Κοινότητα έχει δεσμευθεί, με ανταλλαγή επιστολών με ορισμένες τρίτες χώρες, να λάβει τα αναγκαία μέτρα, ώστε η εισφορά που εφαρμόζεται στα προϊόντα αυτά να μπορεί, κατόπιν αιτήσεως, να καθορισθεί εκ των προτέρων- ότι πρέπει, κατά συνέπεια, να τροποποιηθεί το άρθρο 16 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 16 του κανονισμού (ΕΟΚ) αριθ. 805/68 αντικαθίσταται από το ακόλουθο κείμενο:
"Άρθρο 16
1. Η εισφορά που πρέπει να εισπραχθεί είναι αυτή που εφαρμόζεται την ημέρα εισαγωγής.
2. Εν τούτοις, μετά από αίτηση του ενδιαφερομένου που υποβάλλεται κατά την αίτηση περί χορηγήσεως πιστοποιητικού, η εισφορά που εφαρμόζεται την ημέρα καταθέσεως της αιτήσεως του πιστοποιητικού εισαγωγής εφαρμόζεται κατά την εισαγωγή:
- των προϊόντων που υπάγονται στη διάκριση 02.01 II α) του Κοινού Δασμολογίου καταγωγής και προελεύσεως τρίτων χωρών τηρουμένης συμφωνίας που έχει συναφθεί επί του προκειμένου με την Κοινότητα λόγω της μεγάλης διάρκειας της θαλασσίας μεταφοράς και περιλαμβανομένων ικανοποιητικών εγγυήσεων-
- των προϊόντων που υπάγονται στη διάκριση 02.01 Α II β) του Κοινού Δασμολογίου καταγωγής και προελεύσεως τρίτων χωρών τηρουμένης συμφωνίας που έχει συναφθεί επί του προκειμένου με την Κοινότητα και περιλαμβανομένων ικανοποιητικών εγγυήσεων.
3. Όταν η αγορά της Κοινότητος διαταράσσεται ή απειλείται να διαταραχθεί λόγω της εφαρμογής της παραγράφου 2, είναι δυνατό να αποφασισθεί, σύμφωνα με τη διαδικασία που προβλέπεται στο άρθρο 27, να ανασταλεί αυτή η εφαρμογή για απολύτως αναγκαίο χρονικό διάστημα.
4. Οι λεπτομέρειες εφαρμογής του παρόντος άρθρου καθορίζονται σύμφωνα με τη διαδικασία που προβλέπεται από το άρθρο 27."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 20 Δεκεμβρίου 1979.

Labels: 15
17